Grécke písmo

Grécke písmo (iné názvy: grécka abeceda, alfabeta; po novogrécky ελληνικό αλφάβητο - elliniko alfavito) je najstaršie dodnes používané písmo v Európe. Pochádza z Grécka.

 Použitie 
Používa sa takmer výlučne na zápis gréčtiny, grécke písmená sa však používajú aj v iných jazykoch, hlavne v jazykoch, ktoré sa používajú v Grécku, ako arumunčina, arvanitčina a turečtina Karamanlidov. Grécka abeceda sa používa aj na matematické symboly alebo v astronómii na označovanie hviezd.

 Dejiny  
Pôvod gréckeho písma z fenického je úplne nesporný nielen pre jazykovedcov, ale výslovne ho spomína aj viacero antických (aj gréckych) autorov, ktorí aj priamo uvádzajú (bohužiaľ rôzne) mená konkrétnych Feničanov, ktorí písmo vraj doniesli Grékom. Napríklad podľa jednej legendy písmo Grékom priniesol fenický moreplavec Kadmos. Najstarší zachovaný grécky nápis je z 9. stor. pred Kr.. 

Pri prevzatí fenickej abecedy Gréci fenické znaky pre spoluhlásky, ktoré v gréčtine nie sú, použili ako znaky pre samohlásky. V 5. stor. pred Kr. mala grécka abeceda 24 znakov, z toho 17 pre spoluhlásky a 7 pre samohlásky. Spočiatku sa písmo písalo sprava doľava, neskôr bustrofedonom a zhruba od 7./6./5. storočia sa už písalo zľava doprava. Spolu so zmenou smeru písania Gréci aj otočili fenické písmená po vertikálnej osi asi o 180 stupňov.

Najstaršia forma gréckeho písma sa volá archaické grécke písma (to sú najstaršie nápisy z Théry, Mélu a Kréty). Z nich sa vyvinuli tzv. východogrécke písma a západogrécke písma. Z východogréckych písem sa vyvinulo klasické grécke písmo. Klasické grécke písmo sa začalo všeobecne používať v 4. storočia pred Kr. Jeho základom bol iónsky variant východogréckeho písma, ktorý sa používal v gréckych maloázijských kolóniách, najmä v Miléte. Z klasického gréckeho písma postupne vzniklo byzantské grécke písmo a z byzantského gréckeho písma vzniklo nielen novogrécke písmo, ale aj slovanské písma. Zo západogréckych písem sa vyvinuli italické abecedy a etruské písmo (a z neho latinské písmo).

Počet artefaktov s nápismi v gréckom písme je pochopiteľne obrovský, našli sa na minciach, vázach, kamenných doskách, pergamenoch, na stenách chrámov, v celom stredomorskom regióne i ďalej. Zachovali sa mnohé rukopisy diel Platóna, Homéra, Sofokla, Euklida alebo Archimeda. Gréci písmo tesali do kameňa, písali na papyrus, pergamen štetcom alebo písacou tyčinkou.

 Transkripcia 
Transkripcia gréčtiny používaná na slovenskej Wikipédii sa nachádza v tejto tabuľke.

 Prehľad gréckych znakov 
 Písmeno Názov Výslovnosť Zodpovedajúce fenicképísmeno Transkripcia do latinky grécky slovensky humanistická(Erazmova) novogrécka klasická novogrécka  ἄλφα alfa   20px|Aleph álefa  βῆτα beta [v] 20px|Beth bét b v  γάμμα gama   pred  alebo ; inak  20px|Gimel gimel g g, j  δέλτα delta   20px|Daleth daletd (alebo dh)  ἒ ψιλόν epsilon   20px|He hee  ζῆτα zéta , neskôr   20px|Zayin zajinz  ἦτα éta   20px|Heth chet é i  θῆτα théta   20px|Teth tetth  ἰῶτα jota  ,  20px|Yodh jódi  κάππα kapa   pred  a ; inak  20px|Kaph káfk  λάμβδα lambda   20px|Lamedh lámedl μῦ mí   20px|Mem memm  νῦ ní   20px|Nun núnn  ξῖ ksí   20px|Samekh sámech x x (alebo ks)  ὄ μικρόν omikron   20px|Ayin ajino  πῖ pí   20px|Pe pep  ῥῶ ró ,   20px|Resh reš r (ῥ: rh)  r  (koncové) σῖγμα sigma   20px|Shin šín s s  ταῦ tau   20px|Taw tawt  ὒ ψιλόν ypsilon   z 20px|Waw waw y (medzi spoluh.) y, v, f   φῖ fí   pôvod nejasný f f  χῖ chí   pred  a ; inak  ch ch  ψῖ psí  ps  ὦ μέγα omega   20px|Ayin 'Ayin ó o

 Podrobná tabuľka dávnych znakov 
PísmenoZodpovedajúce fenicképísmenoNázovTranskripcia do latinkyVýslovnosťslovenskyklasickynovogrécky25px20px|Waw wawdigamaϝαῦδίγαμμαw25pxstigma –στῖγμα st25px20px|Heth chethétaἧταήταh25px20px|Tsade sádesanϻάνσάνs25px20px|Qoph kófkoppaϙόππακόππαk25px20px|Tsade sádesampi –σαμπίss, , 25px20px|Shin šínšó – –š

 Unicode 
V kódovaní elektronického typografického systému Unicode sú znaky gréckej abecedy umiestnené v rozsahu U+0370–U+03FF hexadecimálne. Okrem moderných a klasických znakov, ktoré patria ku gréckej abecede, sa tu nachádza aj sedem koptských grafém, každá v dvoch tvaroch (U+03E2–U+03EF). V rozsahu U+1F00–U+1FFF sa nachádza rozšírenie gréckej sady o znaky s klasickou diakritikou.

 Pozri aj 
 Gréčtina

 Referencie 
 Unicode
 digama
 stigma
 héta
 san
 koppa
 sampí
 šó

 Zdroj 



Kategória:Abecedy
Kategória:Grécko
Kategória:Písmo
Kategória:Gréčtina